OpenLLM-France/wikimedia huggingface dataset:
# Màrcia (amistançada de Còmmode)

Màrcia (en llatí Marcia) va ser una dama romana del segle ii. Formava part de la gens Màrcia, una antiga gens romana d'origen patrici.
Va ser l'amant de Quadrat, i quan aquest va ser mort per ordre de l'emperador Còmmode, es va convertir en l'amistançada del mateix emperador. Còmmode va adoptar el títol d’Amazonius en honor seu. Màrcia va ser una activa conspiradora contra el seu amant. Després va ser la dona d'Eclecte, el seu camarlenc i també un conspirador, fins que va ser executada finalment per Didi Julià junt amb Quint Emili Let. Xifilí diu que Màrcia simpatitzava amb de la religió cristiana.

## Referències

* ↑ [https://quod.lib.umich.edu/m/moa/acl3129.0002.001/950?page=root;rgn=full+text;size=100;view=image;q1=MarciaSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 940. ]
# Sidi Ali Labrahla

Sidi Ali Labrahla (en àrab سيدي علي لبراحلة, Sīdī ʿAlī Labrāḥla; en amazic ⵙⵉⴷⵉ ⵄⵍⵉ ⵍⴱⵕⴰⵃⵍⴰ) és una comuna rural de la província de Rehamna, a la regió de Marràqueix-Safi, al Marroc. Segons el cens de 2014 tenia una població total de 6.618 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Picot cellanegre

El picot cellanegre (Melanerpes superciliaris) és una espècie d'ocell de la família dels pícids (Picidae) que habita boscos i palmerars de les illes Bahames septentrionals i Cuba.
# Moa Ambessa

Moa Anbessa (El Lleó Conqueridor) és un partit polític d'Etiòpia, de tendència monàrquica constitucional.
Fou creat a l'exili per l'emperador titular Amha Selassie I per ser l'ala política de la corona. Posteriors disputes entre els seus membres van aconsellar a la família reial a desvincular-se de l'organització. Tot i que és un partit legal a Etiòpia, al no comptar amb el suport de la dinastia, que segueix una estricta neutralitat política i té dèbils llaços amb el partit, aquest gairebé no té activitat, especialment en comparació a la que havia tingut anys enrere. Mort l'emperador Asfaw Wosen als 80 anys el 1997 (el 1988 havia estat proclamat emperador titular com Amha Selassie I), el va succeir Zera Yacob (Amha Selassie II) i el partit va quedar en mans del germà d'aquest Erimas Sahle Sellasie fins que el príncep Bekere fou nomenat com a Enderasse, és a dir "el que representa a la corona i actua en el seu benefici". El 1998 l'emperador va declarar la separació entre el consell de la corona i el partit.
La seva bandera és l'etiòpica amb el Lleo de Judà al centre.

## Referències

* Consell de la Corona Arxivat 2012-03-14 a Wayback Machine.
* Notícies
# Ptolemeu d'Alexandria

Ptolemeu d'Alexandria (grec antic: Πτολεμαῖος, llatí: Ptolemaeus) era el nom de dos deixebles d'Epicur que es distingien perquè un tenia el sobrenom de Melas (grec antic: ὁ μέλας 'el fosc') i l'altre el de Leukos (grec antic: ὁ λευκός 'el clar'), segons que diu Diògenes Laerci.

## Referències

* ↑ Diògenes Laerci. Vides i opinions de filòsofs eminents X,25
# Rio Communities North

Rio Communities North és una concentració de població designada pel cens dels Estats Units a l'estat de Nou Mèxic. Segons el cens del 2000 tenia 1.588 habitants.

## Demografia

Segons el cens del 2000, Rio Communities North tenia 1.588 habitants, 550 habitatges, i 451 famílies. La densitat de població era de 129,4 habitants per km².
Dels 550 habitatges en un 47,3% hi vivien nens de menys de 18 anys, en un 70,9% hi vivien parelles casades, en un 7,1% dones solteres, i en un 18% no eren unitats familiars. En el 12,5% dels habitatges hi vivien persones soles el 2,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,16.
Per edats la població es repartia de la següent manera: un 32% tenia menys de 18 anys, un 6,5% entre 18 i 24, un 37% entre 25 i 44, un 17,7% de 45 a 60 i un 6,7% 65 anys o més.
L'edat mediana era de 31 anys. Per cada 100 dones de 18 o més anys hi havia 96,4 homes.
La renda mediana per habitatge era de 46.773 $ i la renda mediana per família de 46.471 $. Els homes tenien una renda mediana de 40.685 $ mentre que les dones 25.536 $. La renda per capita de la població era de 17.745 $. Aproximadament el 2,8% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rio Communities North». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- Rio Communities North». American Fact Finder. Oficina del Cens dels Estats Units, 12-01-2010.
# Starovelitxkovskaia

Starovelitxkovskaia és una stanitsa del territori de Kalíninskaia del krai de Krasnodar de Rússia. Està situada a la vora del riu Ponura, un afluent del delta del riu Kirpili, 1 km al sud-est de Kalíninskaia i 51 km al nord-oest de Krasnodar, la capital del territori. Tenia 13 459 habitants en 2010
És cap del municipi homònim.

## Referències

* ↑ Población en 2010 (rus)
* ↑ De los 12 944 habitantes que tenía en 2002 un 85 % eran de etnia rusa y un 4.7 % de etnia armenia.

## Enllaços externs

* Aquest article conté dades geogràfiques extretes de Google Earth i el mapa de Rússia de Yandex.ru, accessible des d'aquest enllaç.
* Aquest article és una traducció del seu corresponent en l'edició en rus de Wikipedia, Старовеличковская.
# Music for a While

Music for a While (Música per a una estona) és una composició musical del compositor barroc anglès Henry Purcell, el segon dels quatre moviments de la seva música incidental composta el 1692 (Z 583) per a Èdip de John Dryden i Nathaniel Lee. Un baix obstinat, inicialment en do menor, constitueix la base de la peça, amb el desenvolupament melòdic en la veu. Originalment per a veu i continu, existeixen diversos arranjaments de la peça, entre ells per a teclat sol i per a violí i teclat. El text és:
    «Music for a while
    Shall all your cares beguile.
    Wond'ring how your pains were eas'd
    And disdaining to be pleas'd
    Till Alecto free the dead
    From their eternal bands,
    Till the snakes drop from her head,
    And the whip from out her hands.»

## Referències

* ↑ . Indiana University Press. ISBN 0253314151.
# Sidi Allal Lamsadder

Sidi Allal Lamsadder (en àrab سيدي علال المصدر, Sīdī ʿAllāl al-Mṣaddir; en amazic ⵙⵉⴷⵉ ⵄⵍⵍⴰⵍ ⵍⵎⵙⴷⴷⵔ) és una comuna rural de la província de Khémisset, a la regió de Rabat-Salé-Kenitra, al Marroc. Segons el cens de 2014 tenia una població total de 7.366 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Micropalaeosoma balticus

Micropalaeosoma balticus (anteriorment Palaeosoma balticus) és una espècie fòssil de platihelmint de l'ordre dels rabdocels que es coneix de l'ambre bàltic de Kaliningrad, Rússia. Va viure fa aproximadament 40 milions d'anys. Mesurava aproximadament 1,5 mm de longitud i és el més antic i complet fòssil de planària trobat fins ara. És l'únic platihelmint trobat en ambre.

## Descripció

M. balticus era un invertebrat petit, aplanat, de cos tou i sense apèndixs. Era de forma ovoide lleugerament més estreta a l'extrem anterior. L'aparença externa del fòssil és molt similar a la dels rabdocels. La presència de cilis epidèrmics, tractes rabdoïdeus prominents, una faringe rosulada, la posició ventral de la boca, l'absència d'una proboscis embeinada, el gonopor únic, i els hàbits terrestres, l'identifiquen com a platihelmint tiloplanoïdeu. També presentava papil·les adhesives i cerres sensorials.

## Referències

* 1 2 Poinar, George «A rhabdocoel turbellarian (Platyhelminthes, Typhloplanoida) in Baltic amber with a review of fossil and sub-fossil platyhelminths». Invertebrate Biology, 122, 4, 2003, pàg. 308–312. DOI: 10.1111/j.1744-7410.2003.tb00095.x.
* ↑ Poinar, George O. «Eggs, Oviposition, and Maternal Care in Amber». A: Arthur J. Boucot, George O. Poinar, Jr.. Fossil Behavior Compendium. CRC Press, 2011.
# Picot d'Etiòpia

El picot d'Etiòpia (Dendropicos abyssinicus) és una espècie d'ocell de la família dels pícids (Picidae) que habita sabanes i boscos poc densos de les terres altes d'Etiòpia.
# Ptolemeu de Citera

Ptolemeu de Citera, en llatí Ptolemaeus, en grec antic Πτολεμαίος, fou un poeta èpic grec del segle i nascut a Citera, que segons Suides hauria escrit almenys un poema sobre les virtuts d'una planta anomenada psalacantha. Podria ser una confusió amb Ptolemeu Khennos, que va dedicar diversos llibres i declaracions meravelloses a aquesta planta.

## Referències

* ↑ Smith, William. «Ptolemaeus 13. of Alexandria». A: William Smith (ed.). A Dictionary of Greek and Roman Biography and Mythology (en anglès). Londres: John Murray, 1870.
# Tamanràsset

Tamanràsset, també coneguda com Tamanrasset o Tamanghasset (àrab: تمنراست, Tamanrāst, o تامنراست, Tāmanrāst; amazic: ⵜⴰⵎⵏⵖⴰⵙⵜ, Tamnghast) o Fort Laperrine, és una ciutat algeriana situada en un oasi a 1.400 m d'altitud, al desert del Sàhara, a la serralada de Hoggar. Té 76.000 habitants.

## Clima

El mes més càlid a Tamanràsset és el juliol, amb 29,2 °C de temperatura mitjana i amb temperatures màximes mitjanes de 35,3 °C i mínimes de 23,1 °C. El mes més fred és el gener, amb una temperatura mitjana de 12,7 °C i amb temperatures màximes mitjanes de 20,1 °C i mínimes de 5,2 °C. La precipitació anual és de 55 litres, i cada mes es registren precipitacions escasses. El mes més plujós és l'agost, amb 8,1 litres.

## Història

La zona ja estava habitada el quart i el tercer mil·lennis aC, com demostren les pintures murals de Hoggar, zona de la qual Tamanràsset és la porta d'entrada. Fins al segle xx, hi vivia l'ètnia zeriba i els tuaregs, dels quals es considera la capital.

## Referències

* ↑ «Tamanràsset». Nomenclàtor mundial - Oficina d'Onomàstica - Secció Filològica - Institut d'Estudis Catalans. [Consulta: 5 octubre 2023].
# Sia

«Sia» té aquests significats:
* Mitologia: Sia és un personatge de la mitologia egípcia, personifiació de l'intel·lecte.
* Biografies
** Sia Kate Isobelle Furler més coneguda simplement com Sia és una cantant australiana.
** Sia Figiel és una escriptora de Samoa.
* Geografia
** Sia La és un pas de muntanya al Ladakh.
** Sia Kangri és un cim de la serralada Baltoro Muztagh al Ladakh.
# Micropanchax keilhacki

Micropanchax keilhacki és una espècie de peix de la família dels pecílids i de l'ordre dels ciprinodontiformes.

## Morfologia

Els mascles poden assolir els 2,5 cm de longitud total.

## Distribució geogràfica

Es troba a Àfrica: Togo.

## Estat de conservació

La desforestació podria ser un problema potencial per a aquesta espècie.

## Referències

* ↑ «Micropanchax keilhacki». Catalogue of Life. (anglès) (anglès)
* 1 2 FishBase (anglès)
* ↑ IUCN (anglès)

## Bibliografia

* Ahl, E.: Beiträge zur Systematik der afrikanischen Zahnkarpfen. Zool. Anz. v. 79 (pt 3/4): 113-123. Any 1928.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Picot cuadaurat

El picot cuadaurat (Campethera abingoni) és una espècie d'ocell de la família dels pícids (Picidae) que habita zones boscoses de gran part de l'Àfrica oriental i Meridional, i localment a lÀfrica Occidental i Central.
# Pstriná

Pstriná és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1497.
# Sulz am Neckar

Sulz am Neckar és una població del districte de Rottweil a Baden-Württemberg, Alemanya. Es troba a la riba del riu Neckar. Està a una altitud de 443 m i té una població de 12.496 habitants (2007)

## Història

L'any 74 els romans hi construïren un castell, anys després els germànics expulsaren els romans. Es creu que el nom de Sulz prové de les seves fonts salades que eren les úniques de la regió. La primera menció (Sulza) és de l'any 790. Va ser destruïda perl les guerres civils i dels Trenta Anys. A principi de segle xix Sulz perdé el seu primer lloc com exportadora de sal.

## Persones famoses de Sulz am Neckar

* Friedrich August von Alberti, geòleg
* Evelyne Marie France Neff, Polític
* Gustav Bauernfeind (1848–1904), Pintor
* Richard Schmid (1899–1986), advocat i polític (SPD membre de la Resistència alemanya
* Carl Reinhold August Wunderlich (1815–77), psiquiatre.
# Serrell de muntanya

El serrell de muntanya o mèlica ciliada (Melica ciliata) és una espècie de planta perenne gramínia cespitosa que fa de 30 a 100 cn d'alçada. És nativa d'Europa, Africa del Nord i Àsia temperada. També prolifera als Països Catalans preferentment a la muntanya mitjana però també des de nivell de mar fins fins als 1.500. Floreix d'abril a juliol. Espècie herbàcia amb fulles amb la lígula oblonga de 3-5 mm i limbe pla o convolut, panícula de 4 a 25 cm cilíndrica més o menys densa. Hi ha dues subespècies descrites: M. cilitata ssp magnoli en prats secs i assolellats sobre sòl profund en fenassars i M. cilitata ssp ciliata en pedrusques i clapers.

## Referències

* ↑ «Melica ciliata». Tropicos.org. Missouri Botanical Garden.
* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.

## Enllaços externs

* GrassBase - The Online World Grass Flora
# Na Corberana

Na Corberana és un illot del litoral mallorquí de petites dimensions, amb forma allargada, de 100 metres de llargària per 30 d'amplada i 2900 m², situat a uns 550 al sud-oest de la costa de sa Puntassa (Colònia de Sant Jordi), a l'extrem meridional de la Badia de sa Ràpita. És un illot de poca alçària però de roques escarpades. Degut a la seva gran influència salina del mar, amb prou feines hi ha vegetació i flora terrestre. Pertany al municipi de ses Salines.
Ja sigui perquè es troba davant un cap com perquè es troba en el pas entre els ports de la Colònia de Sant Jordi i Cabrera, el trànsit d'embarcacions hi és abundant, i l'illot representa un perill per a la navegació, especialment la nocturna, car no es troba senyalitzat i la seva alçada sobre el nivell de mar és molt reduïda. Hi ha pas segur entre l'illot i la costa, però en navegació nocturna és millor no córrer riscos i allunyar-se de la costa si no es coneix molt bé la zona.

## Referències

* ↑ «Visor cartografia IDEIB». SITIBSA. [Consulta: 28 setembre 2018].
* 1 2 Jordi Carol; Carmen Muñoz. El litoral de Mallorca (en castellà). 1a.. Barcelona: GeoPlaneta, 2001, p. 53. ISBN 84-08-03939-3.
* ↑ «Na Corberana». Gran Enciclopèdia Catalana. Barcelona: Grup Enciclopèdia Catalana.
# Shalosh Regalim

Shalosh Regalim (en hebreu: שלוש רגלים) (en català: "Els tres pelegrinatges"), és el nom donat a les tres festivitats jueves de Pessa'h, Xavuot, i Sukkot, durant les quals el poble jueu acostumava a peregrinar al Temple de Jerusalem i oferir ofrenes. En hebreu la paraula utilitzada per designar a aquestes tres festivitats és chag (en hebreu: חג, "festa", i també "moviment circular"), la qual cosa fa referència al costum de moure's en cercles al voltant d'un objecte, característica d'alguns rituals de pelegrinatge (per exemple; el pelegrinatge islàmic a La Meca, i la circumval·lació de la Kaba). Les tres festivitats són escrites en el text bíblic, i estan fortament lligades als canvis de les estacions i a la vida agrícola. Les festivitats en aquesta categoria són:
* Pessa'h - La Pasqua jueva.
* Xavuot - La festivitat de les setmanes, o de Pentecosta.
* Sukkot - La festa de les cabanyes o dels Tabernàcles.
# Musaranya de Java

La musaranya de Java (Crocidura orientalis) és una espècie de musaranya endèmica d'Indonèsia.

## Referències

* ↑ «Crocidura orientalis». Catalogue of Life. (anglès)
* ↑ Kennerley, R. (2016). "Crocidura orientalis (errata version published in 2017)." 2016 Llista Vermella de la UICN. Unió Internacional per a la Conservació de la Natura, edició 2016. [Consulta: 4 abril 2023]

## Bibliografia

* Corbet, G. B. i Hill, J. E., 1992. Mammals of the Indo-Malayan Region: A Systematic Review. Oxford University Press, Oxford, la Gran Bretanya.
* Heaney, L. R., Gonzales, P. C. i Acala, A. C., 1987. An annotated checklist of the taxonomic and conservation status of land mammals in the Philippines. Silliman Journal 34: 32–66.
* Hutterer, R., 2005. Order Soricomorpha. A: D. E. Wilson i D. M. Reeder (editors), Mammal Species of the World, p. 220-311. Johns Hopkins University Press, Baltimore, Maryland (Estats Units).
* Jenkins, P. D., 1982. A discussion of Malayan and Indonesian shrews of the genus Crocidura (Insectivora: Soricidae). Zoologische Mededelingen 56: 267–279.
* Ruedi, M., 1995. Taxonomic revision of shrews of the genus Crocidura from the Sunda Shelf and Sulawesi with description of two new species (Mammalia: Soricidae). Zoological Journal of the Linnean Society 115: 211–265.
* Wilson D. E.; Reeder D. M. (editors). Mammal Species of the World. A Taxonomic and Geographic Reference (en anglès). 3a edició. Washington: Smithsonian Institution Press, 2005. ISBN 978-0801882210.

## Enllaços externs

* uBio (anglès)
# Picot de la Hispaniola

El picot de la Hispaniola (Melanerpes striatus) és una espècie d'ocell de la família dels pícids (Picidae) que habita zones boscoses, manglars i horts de l'Hispaniola, a les Antilles.
# Sidney (cràter)

Sidney és un cràter d'impacte en el planeta Venus de 20,2 km de diàmetre. Porta el nom de Mary Sidney (1561-1621), escriptora anglesa, i el seu nom va ser aprovat per la Unió Astronòmica Internacional el 1994.

## Referències

* ↑ «Sidney». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Modin (Saràtov)

* No s'ha de confondre amb Modin.
Modin (en rus: Модин) és un poble (un possiólok) de l'óblast de Saràtov, a Rússia, segons el cens del 2010 tenia 618 habitants. Pertany al districte municipal d'Ozinki.

## Referències

* ↑ «История административно- территориального деления Саратовской губернии 1917 - 1928 годы. Справочник. Дергачевский, Новоузенский и Покровский уезды.». Arxivat de l'original el 2017-12-21.
# Stipa speciosa

Stipa speciosa és una espècie de la família de les poàcies i un dels molts noms sinònims que té és Stipa speciosa var. major (Speg.) Parodi. És una gramínia, monocotiledònia, perenne de tija cilíndrica i nuosa, sovint buida, de fulles llargues i estretes, amb un sistema radical (arrels) fasciculat (que neixen agrupats en un petit feix). Les flors estan disposades en espiguetes reunides en espigues, raïms o panícules. El fruit és sec i indehiscent, que comprèn els cereals i moltes herbes de prat.

## Descripció

És una planta perenne con forma de coirón, les canyes són fortes i les fulles són laxes no punxants amb la beina de color vi. La flor i el fruit fan una panotxa erecta i globosa. La planta a la natura té un aspecte despentinat cap als costats amb fulles no molt dures. Les fulles de color groc ataronjat i les beines de tipus violaci. El bestiar oví no l'escolliria com a farratge però si els equins i bovins.

## Distribució

Anomenat en anglés Desert needlegrass normalment creix en sòls gruixuts amb poc o cap desenvolupament de perfil, incloent els ventalls al·luvials, turons rocosos secs, talussos i en canons. Pot tolerar ambients de baixa precipitació i en general passa en àrees que reben de 6 a 20 polzades (15 a 50 cm) de precipitació anuals. Normalment creix en climes mediterranis que tenen hiverns suaus i estius càlids. Es troba en molts estats de l'oest, incloent Nou Mèxic, Colorado, Arizona, Utah, Nevada, Califòrnia i Oregon. Molt comuna a la Patagonia i s'estén cap a Mendoza. Sol habitar en sòls sorrencs. Distribuïda per la Província fitogeográfica altoandina representada a la serralada dels Andes a l'oest d'Amèrica del Sud que inclou estepes graminoides d'arbusts baixos i herbàcies. En concret es defineix dins del districte fitogeogràfic Altoandino Cuyano.

## Taxonomia

Stipa speciosa va ser descrita per Trinius, Carl Bernhard von i Ruprecht, Franz Josef (Ivanovich) i publicada a Species Graminum Stipaceorum 45. 1842. (Sp. Gram. Stipac.)

### Etimologia

* Stipa: nom genèric que deriva del grec stupe = (estopa), o de stuppeion = (fibra) en referència a les aristes plumoses de les espècies euroasiàtiques, o més probablement, a la fibra vegetal obtinguda de les pastures d'espart.
* speciosa: epítet llatí que significa cridaner.

## Vocabulari

* coirón: planta xeròfila que arriba fins als 50 cm d'alçada, de fulles dures i punxants, de color verd-groc. Es fa servir per a fer sostres de cases i constitueix un important recurs com a farratge.
* fasciculat: que neixen agrupats en un petit feix.

## Referències

* ↑ «Stipa speciosa a EOL» (en anglès). [Consulta: 22 desembre 2014].
* ↑ «Stipa speciosa a The Plant List» (en anglès). [Consulta: 22 desembre 2014].
* ↑ Diccionari de la llengua catalana. Institut d'Estudis catalans. Segona Edició. Edicions 62. Enciclopèdia catalana, Barcelona 2007. Pàg: 878
* ↑ «Stipa speciosa». Tropicos.org. Missouri Botanical Garden. [Consulta: 16 juliol 2015].
* ↑ speciosa a Epítetos Botánicos.
* http://lema.rae.es/drae/?val=coir%C3%B3n
* http://www.produccion-animal.com.ar/produccion_y_manejo_pasturas/pasturas_naturales_especies/13-Noroeste_Chubut.pdf
# Picot de les Bermudes

El picot de les Bermudes (Colaptes oceanicus) és un ocell extint de la família dels pícids (Picidae) que habitava les illes Bermudes. Si bé només han estat trobat fòssils del Plistocè tardà, algunes cites d'alguns exploradors, fan pensar que van sobreviure fins l'època de la colonització europea.
# Thatched House Lodge

La Thatched House Lodge és la residència de la princesa Alexandra de Kent a la població de Richmond upon Thames, a l'espai metropolità de Londres.
La casa principal està formada per sis habitacions, sis espais de recepció i una propietat de 16.000 m². El jardí inclou dues petites cases d'estiu de dues habitacions cada una. L'any 1963 Sir Angus Ogilvy comprà la casa a la Corona per establir-s'hi amb la seva muller, la princesa Alexandra de Kent, filla del príncep Jordi del Regne Unit i de la princesa Marina de Grècia. Des de 1963 la casa ha sigut la residència de la família Ogilvy.
Construïda l'any 1673, fou engrandida l'any 1727 per Hugh Walpole, fill de Sir Robert. Les dues cases foren ocupades per Sir John Soane a partir de l'any 1771. A partir del segle xix la casa romangué vinculada a diversos membre de la Casa Reial. Diversos membres del servei de la reina Victòria I del Regne Unit i del rei Jordi VI del Regne Unit habitaren la casa i inclús fou la residència londinenca del General Eisenhower durant la Segona Guerra Mundial.
# Musaranya de Lamotte

La musaranya de Lamotte (Crocidura lamottei) és una espècie de la família de les musaranyes que es habita a Benín, Burkina Faso, el Camerun, Costa d'Ivori, Gàmbia, Ghana, Guinea, Guinea Bissau, Libèria, Mali, Nigèria, el Senegal, Sierra Leone i Togo. Habita la sabana.
Fou anomenada en honor de Maxime Lamotte, zoòleg i catedràtic francès.

## Referències

* ↑ Beolens, Watkins i Grayson, 2009, «Lamotte».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.

## Enllaços externs

* Fordham et al. (2006). Crocidura lamottei. Llista Vermella de la UICN, Unió Internacional per a la Conservació de la Natura, 2006. Consultat el 13 desembre 2007 (en anglès).
# Mikhàilov

Mikhàilov - Михайлов (rus) - és un khútor, un poble, de la República d'Adiguèsia, a Rússia. Es troba a la vora esquerra del riu Ulka, a 7 km al sud-est de Khakurinokhabl i a 41 km al nord de Maikop, la capital de la república.
Pertany al municipi de Zariovo.